CELEX: 62012TN0192
Language: da
Date: 2012-05-02 00:00:00
Title: Sag T-192/12: Sag anlagt den 2. maj 2012 — PAN Europe mod Kommissionen

30.6.2012   
            
            
               DA
            
            
               Den Europæiske Unions Tidende
            
            
               C 194/26
            
         Sag anlagt den 2. maj 2012 — PAN Europe mod Kommissionen
   (Sag T-192/12)
   2012/C 194/43
   Processprog: engelsk
   
      Parter
   
   
      Sagsøger: Pesticide Action Network Europe (PAN Europe) (Bruxelles, Belgien) (ved advokat J. Rutteman)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Det fastslås, at Kommissionens afgørelse af 9. marts 2012, hvorved en anmodning fremsat af sagsøgeren om intern prøvelse blev afvist, er i strid med forordning (EF) nr. 1367/2006/EF (1) og konventionen om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet (»Århuskonventionen«).
            
         
               —
            
            
               Kommissionens afgørelse af 9. marts 2012 annulleres.
            
         
               —
            
            
               Kommissionen tilpligtes ikke desto mindre at vurdere substansen i anmodningen om intern prøvelse inden for en periode, der fastsættes af Retten.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Første anbringende hvorved det gøres gældende, at Kommissionen har begået en fejl ved at konstatere, at sagsøgeren ikke har overholdt betingelserne fastsat i artikel 11 i forordning (EF) nr. 1367/2006, idet Pesticide Action Network Europe allerede havde eksisteret i mere end to år, da det indgav anmodningen om intern prøvelse.
            
         
               2)
            
            
               Andet anbringende hvorved det gøres gældende, at Kommissionen har begået en fejl ved at fastslå, at gennemførelsesforordning (EU) nr. 1143/2011 (2) ikke kan anses for en forvaltningsakt som omhandlet i artikel 10 i forordning (EF) nr. 1367/2006, som defineret i forordningens artikel 2, stk. 1, litra g), idet afgørelsen om at godkende prochloraz er tilstrækkelig individuel i dens virkning og indhold til at udgøre en forvaltningsakt i den forstand, hvori udtrykket er anvendt i artikel 10, stk. 1, i forordning (EF) nr. 1367/2006.
            
         
      (1)  Europa-Parlamentets og Rådets forordning (EF) nr. 1367/2006 af 6.9.2006 om anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT L 264, s. 13).
   
      (2)  Kommissionens gennemførelsesforordning (EU) nr. 1143/2011 af 10.11.2011 om godkendelse af aktivstoffet prochloraz, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 og Kommissionens beslutning 2008/934/EF (EUT L 293, s. 26).